Vastus on tegelikult omamoodi tehniline. Kui olime Machu Pichhul umbes 5 minutit filminud (olles enne oma kaameraga läbinud kõikvõimalikud turvakontrollid), tormas meie juurde erariietes turvamees ning teatas, et Machu Piccul on keelatud filmida. Loomulikult tuli see meile üllatusena, sest olime varem välja uurinud, et see kaameratüüp, mida kasutame, ei kuulu Peruus professionaalse filmimisvarustuse alla, vaid läheb kategooriasse tavakaamera ning sellega on filmimine kõikjal lubatud.  Kuid katsu sa seda selgitada umbkeelsele turvamehele.